# Laura Rubio

Laura Rubio (Saragossa, 1995) és una dibuixant de còmics i il·lustradora aragonesa. Malgrat que va néixer a la capital, avui resideix a Terol, on ha realitzat gairebé tota la seva obra.

## Formació, carrera i premis

Quan tenia sis anys, com que tenia per passatemps dibuixar i pintar, la seva mare va decidir apuntar-la a una acadèmia de dibuix. Durant l'adolescència va ser quan definitivament es va enamorar de l'art del còmic. Així doncs, primer va cursar el batxillerat a l'Escola d'Arts de Saragossa i després, el 2017, es va llicenciar en Belles Arts a la Universitat de Saragossa, al campus de Terol. Aleshores, el 2018, va fer-hi un màster en docència amb especialització en arts plàstiques.
El seu primer còmic, Zilia Quebrantahuesos, va ser nominat el 2015 a la categoria de Millor Obra i va obtenir premis com ara el Fanny als Premis TRAN del còmic aragonès. Encara més: arran de la seva bona rebuda, dos anys més tard de la seva publicació, va ser traduït a l'aragonès sota el títol de Zilia Cluixiuesos. La seva segona obra, Queronea, editada igualment per GP Edicions i publicada el 2017, van guardonar-la com l'obra amb millor dibuix dels premis TRAN i millor obra aragonesa en els premis del Saló del Còmic de Saragossa. El 2021, amb la seqüela del primer llibre, titulada Zilia Quebrantahuesos: El fin del invierno, es va endur el premi de millor dibuix aragonès. A banda dels seus propis llibres, ha col·laborat en les cobertes i les il·lustracions d'altres, com ara Historia ilustrada de Albarracín o Un tuitero enamorado de Luis Larrodera.
Fora de la literatura, destaca la seva producció en el camp de la il·lustració per a tercers. Ha treballat en mitjans tan diversos com cartells (com el del Saló del Còmic de Saragossa del 2019), discs de música (com un del grup Ixera), vídeos amb lletra (com algun de Chusé Joven), realitat virtual, videojocs (per a l'empresa Teku Studios) i fins i tot escenaris teatrals. Ha exposat el seu treball a Barcelona, a Calanda i a Saragossa, entre d'altres.

## Obres

* Zilia Quebrantahuesos (en castellà; GP Edicions, 2015)
* Zilia Cluixiuesos (en aragonès; GP Edicions, 2017)
* Queronea (en castellà; GP Edicions, 2017)
* Zilia Quebrantahuesos: El fin del invierno (en castellà; GP Edicions, 2021)

## Referències

* 1 2 «Laura Rubio» (en castellà). Saló del Còmic de Saragossa. Arxivat de l'original el 16 d’octubre 2022. [Consulta: 28 maig 2022].
* 1 2 López, Rubén. «Laura Rubio viaja con ‘Zilia’ a las leyendas y mitos del Pirineo» (en castellà). El Periódico de Aragón, 30-05-2021. [Consulta: 29 maig 2022].
* 1 2 «Laura Rubio» (en castellà). Asociación Aragonesa de Autores de Cómic. [Consulta: 29 maig 2022].
* ↑ Cuevas, Diego. «Laura Rubio: «La arquería es una práctica que le recomendaría a todos mis amigos, aunque solo fuera una vez en la vida. Como todo, tiene muchas facetas: puedes verlo como un deporte, como entretenimiento, como arte, como meditación»» (en castellà). Kids Jotdown, 08-03-2022. [Consulta: 29 maig 2022].
* 1 2 Rubio, Laura. «Sobre mí» (en castellà). [Consulta: 29 maig 2022].
* ↑ «El guionista Pepe Gálvez recibe el Gran Premio del Cómic Aragonés en una gala que encumbra a ‘Us' como mejor obra del año» (en castellà). Go Aragón, 17-12-2021. [Consulta: 29 maig 2022].
* ↑ «Un tuitero enamorado» (en castellà), 01-02-2019. [Consulta: 29 maig 2022].
* ↑ «Fantasía épica e historia, Laura Rubio» (en castellà). Fundación El Arte de Volar, 2021. [Consulta: 29 maig 2022].
* ↑ «Laura Rubio» (en castellà). GP Edicions. [Consulta: 29 maig 2022].
* ↑ Artigas, Miguel Ángel. «La ilustradora Laura Rubio expone en el Centro Buñuel Calanda: “No hay que obsesionarse con la búsqueda de un estilo propio”» (en castellà). Diario de Teruel, 19-06-2018. [Consulta: 29 maig 2022].
* ↑ Quílez, María. «La ilustradora Laura Rubio expone en el CBC de Calanda» (en castellà). La Comarca, 05-06-2018. [Consulta: 29 maig 2022].
* ↑ «Exposición de Laura Rubio en el Centro Buñuel Calanda.» (en castellà). Centro Buñuel Calanda, 2018. [Consulta: 29 maig 2022].
* ↑ «Exposición de originales del cómic ‘Zilia. Quebrantahuesos' de Laura Rubio» (en castellà). El Armadillo Ilustrado. [Consulta: 29 maig 2022].